ธปท.ให้แบงก์ทำสัญญาซื้อขายล่วงหน้าได้เพิ่ม
ธปท.เปิดให้ธนาคารพาณิชย์ทำธุรกิจสัญญาซื้อขายล่วงหน้ากับนักลงทุนรายย่อยได้เพิ่มเติม จากเดิมที่เปิดให้ทำได้เฉพาะนักลงทุนสถาบันที่เป็นรายใหญ่ด้วยกัน
9 ม.ค. 2555

ธปท.เปิดให้ธนาคารพาณิชย์ทำธุรกิจสัญญาซื้อขายล่วงหน้ากับนักลงทุนรายย่อยได้เพิ่มเติม จากเดิมที่เปิดให้ทำได้เฉพาะนักลงทุนสถาบันที่เป็นรายใหญ่ด้วยกัน
นายสมบูรณ์ จิตเป็นธม ผู้อำนวยการอาวุโส ฝ่ายนโยบายความเสี่ยง ธนาคารแห่งประเทศไทย(ธปท.) ออกประกาศแจ้งถึงธนาคารพาณิชย์ทุกแห่ง ให้ทราบว่าธปท.อนุญาตให้ธนาคาพาณิชย์ขยายขอบเขตการประกอบธุรกิจสัญญาซื้อขายล่วงหน้าได้เพิ่มเติม ได้แก่ 1.เป็นตัวแทนซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า(Exchange) 2.เป็นที่ปรึกษาสัญญาซื้อขายล่วงหน้า เพื่อทำธุรกรรมกับผู้ลงทุนทั่วไป 
3.ผู้ค้าสัญญาซื้อขายล่วงหน้าที่สามารถทำธุรกรรมกับนิติบุคคลอื่น ที่ซื้อขายสัญญาซื้อขายล่วงหน้าเพื่อตนเองโดยมีวัตถุประสงค์เพื่อป้องกันความได้ ซึ่งการขยายขอบเขตดังกล่าวเป็นการขยายธุรกรรมที่ธนาคารพาณิชย์ทำได้เพิ่ม นอกเหนือจากเดิมที่ธปท.เปิดให้ธนาคารพาณิชย์ทำได้กับนักลงทุนสถาบันการเงินดวยกันเองได้อยู่แล้ว ให้สามารถทำกับนักลงทุนรายย่อยได้
ทั้งนี้ เพื่อให้เป็นไปตามประกาศ ที่ได้ลงในราชกิจจานุเบกษาไปแล้ว เมื่อวันที่ 19 ธ.ค. 2554 ที่ผ่านมา  โดยให้มีผลบังคับใช้ทันที